

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 4.martā **Nr.127**

(prot. Nr.7, 4.§)

**Par līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas pašvaldības iestādei „Sociālais dienests”**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, ņemot vērā Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 40.punktu*,* Covid-19 infekcijas izplatības pārvaldības likuma 2.panta pirmās daļas 1. un 2.punktu, Ministru kabineta 2020.gada 6.novembra rīkojumu Nr. 655 ”Par ārkārtējās situācijas izsludināšanu” (spēkā līdz 06.04.2021.), Daugavpils pilsētas domes 21.12.2020. lēmumu Nr.671 “Par apropriācijas pārdali starp pamatbudžeta programmām Daugavpils pilsētas pašvaldības iestādei “Sociālais dienests’’ 4.punktu, Daugavpils pilsētas domes 2011.gada 11.marta noteikumu Nr.3 „Noteikumi par amatpersonu un darbinieku atlīdzību Daugavpils pilsētas domē un Daugavpils pilsētas pašvaldības budžeta iestādēs” III nodaļas 9. un 12.2 punktiem, un ņemot vērā straujo Covid-19 infekcijas izplatību Daugavpils pilsētas pašvaldībā un pieaugošo sociālajā nozarē strādājošo darbinieku amata (darba) specifiku, darba apjoma pieaugumu, pārslodzes risku, darbu paaugstināta riska apstākļos, un, ņemot vērā, darbinieku personisko ieguldījumu, sniedzot sociālos pakalpojumus un sociālo palīdzību klientiem ar iespējami slēpto Covid-19 infekciju (t.sk. klientiem, kuriem nav iespējams sniegt sociālo palīdzību un sociālos pakalpojumus attālināti, tos nodrošinot klātienē), balstoties uz Daugavpils pilsētas domes (turpmāk – Domes) Domes Finanšu komitejas 2021.gada 4.marta sēdes atzinumu, atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – nav, ATTURAS – 5 (R.Eigims, A.Gržibovskis, V.Kononovs, N.Kožanova, A.Zdanovskis ), **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” 141 471 EUR (*viens simts četrdesmit viens tūkstotis četri simti septiņdesmit viens euro, 00 centi*) apmērā Daugavpils pilsētas pašvaldības iestādei „Sociālais dienests” (reģ.Nr.90001998587, juridiskā adrese: Vienības iela 8, Daugavpils) darbinieku piemaksai par darbu paaugstināta riska apstākļos ārkārtas situācijas laikā sociālo pakalpojumu un palīdzības sniegšanā tieši iesaistītajiem sociālā darba speciālistiem, aprūpētājiem un citiem dienesta darbiniekiem.
2. Veikt apropriācijas palielināšanu Daugavpils pilsētas pašvaldības iestādes „Sociālais dienests” pamatbudžeta programmām:
   1. palielināt apropriāciju pamatbudžeta programmā “Iestādes darbības nodrošināšana” par 95 193,00 EUR saskaņā ar 1.pielikumu;
   2. palielināt apropriāciju pamatbudžeta programmā “Mājas aprūpes pakalpojumi” par 19927,00 EUR ar 2.pielikumu;
   3. palielināt apropriāciju pamatbudžeta programmā “Sociālo pakalpojumu sniedzēju pakalpojumi” par 17 129,00 EUR saskaņā ar 3.pielikumu;
   4. palielināt apropriāciju pamatbudžeta programmā “Sociālā aizsardzība invaliditātes gadījumā" par 9 222,00 EUR saskaņā ar 4.pielikumu.

Pielikumā: 1. Pašvaldības budžeta iestādes „Sociālais dienests” pamatbudžeta programmas “Iestādes darbības nodrošināšana”ieņēmumu un izdevumu tāmes grozījumi 2021.gadam.

2. Pašvaldības budžeta iestādes „Sociālais dienests” pamatbudžeta programmas “Mājas aprūpes pakalpojumi”ieņēmumu un izdevumu tāmes grozījumi 2021.gadam.

3. Pašvaldības budžeta iestādes „Sociālais dienests” pamatbudžeta programmas “Sociālo pakalpojumu sniedzēju pakalpojumi”ieņēmumu un izdevumu tāmes grozījumi 2021.gadam.

4. Pašvaldības budžeta iestādes „Sociālais dienests” pamatbudžeta programmas “Sociālā aizsardzība invaliditātes gadījumā”ieņēmumu un izdevumu tāmes grozījumi 2021.gadam.

Domes priekšsēdētājs *(personiskais paraksts)* I.Prelatovs